**0028**

**Кешіріңдер!**

***«Ал сиынып тұрған кездеріңде біреуге өкпелерің болса, оны кешіріңдер! Сонда көктегі Әкелерің сендердің де күнәларыңды кешіреді.»***

***(Марқа 11:25)***

Төрт Ізгі Хабардың ешқайсысы Исаның өмірін, Марқаның жазған Ізгі Хабары сияқты, тікелей және ашық баяндамайды. Өте ашық мінезді және еш нәрсені ешқашан айтпай қалдырмайтын Петірмен тығыз қарым-қатынаста болған Марқа, көптеген ғалымдардың пікірінше, Петрдің ойларын жай ғана жеткізіп берген. Еске сала кетейін, Исаның ең күшті, жігерлендіретін сөздерінің бірі – Марқа кітабында жазылған. Мысалы, Өз шәкірттерімен сөйлескенде Исаның мына сөздерді айтқаны туралы Марқа айтаып берген: «Сондықтан сендерге былай деймін: Құдайға сиынып (Оның еркіне сай) не сұрасаңдар да, соны қабылдадық деп сеніңдер! Сонда ол орындалмақ.» (Марқа 11:24) Содан кейін Иса былай деді: «Ал сиынып тұрған кездеріңде біреуге өкпелерің болса, оны кешіріңдер! Сонда көктегі Әкелерің сендердің де күнәларыңды кешіреді.» (Марқа 11:25)

Осы сөздер туралы ойланыңызшы: «Ал сиынып тұрған кездеріңде біреуге өкпелерің болса, оны кешіріңдер!» Сіз былай ойлауыңыз мүмкін: «Күте тұрыңыз! Менің басқа адамдармен қарым-қатынасыма Құдайдың қандай қатысы бар?». Бұл сұраққа бірнеше сөбен ғана жауап беруге болады: «Оның тікелей қатысы бар.» Мінажат - сіз бен Құдайдың арасындағы тікелей қарым-қатынасты бейнелесе, ал кешірімдік - бұл біздің басқа адамдармен көлденең қарым-қатынасымыздың көрінісі.

Иса, жеке мінажатымыздың жауабы, басқалармен қарым-қатынасымызға да, Құдаймен қарым-қатынасымызға да байланысты екенін айтты. Бізге бұл жағдай ұнамауы мүмкін. Өзгелерге немқұрайлы қарайтын болсақ та, оларға ашуланшақ болсақ та, біз әрдайым Құдайдан қалаған нәрсені алғымыз келеді. Бірақ бұл былай жұмыс істемейді. Иса шәкірттеріне “Көктегі Әкеміз” деп аталатын мінажатты бергеннен кейін, ол мына келесі сөздерді айтты: «Егер өздеріңе күнә жасағандарды кешірсеңдер, онда көктегі Әкелерің сендерді де кешіреді. Ал егер басқалардың күнәларын кешірмесеңдер, онда көктегі Әкелерің сендердің де күнәларыңды кешірмейді.» (Матай 6:14-15)

Егер сіз өзіңіз үшін Құдайдың кешірімін алғыңыз келсе, өзгелерді де кешіруді үйреніңіз. Егер сіз Құдайдың мінажаттарыңызға жауап беруін қаласаңыз, сіз ашуланшақтықтан арылып, Оған туындаған мәселелеріңізді шешуге толықтай мүмкіндік беруіңіз керек.

Осылай істеу неліктен қиын болады? Жауабы былай - сіз ашуланған кезіңізде, жағдайды бақылау және оны өзгерту құқығын өзіңізге сақтап қалаңыз. Шындығын айтсақ, біз, әдетте, адамды кешірген кезде, оған әлсіздігімізді көрсетіп қоямыз деп ойлаймыз. Шындығында, жоғарыда айтылғандардың ешқайсысы орын алмайды. Керісінше, осылай істегенімізде, мұнда керісінше әсер пайда болып, біз бос қолмен қаламыз.